Мы махуэхэм
Мэлыжьыхьым и 21, щэбэт
УФ-м щагъэлъапIэ ЩIыпIэ самоуправленэм и махуэр
Бухгалтер нэхъыщхьэм и махуэщ
Исландием щагъэлъапIэ хъыджэбзхэм я махуэр
Рим и махуэр ар зи къалащхьэ Италием щагъэлъапIэ. Ди эрэм и пэкIэ 753 гъэм мэлыжьыхьым и 21-м Ромул пащтыхьым Рим и лъабжьэр игъэтIылъауэ щытащ.
1920 гъэм Налшык цIыхубэ хозяйствэм и щIыналъэ совет къыщызэрагъэпэщащ.
1921 гъэм Налшык Лъэпкъ музей къыщызэIуахащ.
1921 гъэм Армян ССР-р къызэрагъэпэщащ.
1926 гъэм Къыргъыз АССР-р къызэрагъэпэщащ.
1932 гъэм СССР-м и ВМФ-м и Хы хуэм флотыр къызэрагъэпэщащ.
1939 гъэм Ленинград къыщызэIуахащ «Москва» кинотеатрыр. Ар залищ иIэу СССР-м япэу щащIа апхуэдэ IуэхущIапIэщ.
1951 гъэм Совет Союзым и Лъэпкъ Олимп Комитетыр къызэрагъэпэщащ.
1954 гъэм СССР-р ЮНЕСКО-м хыхьащ.
Къэрал къулыкъущIэ, генерал-майор, Иорданием и лIыкIуэу Тыркум, Иракым, Китайм щыIа, Адыгэ ФIыщIэ Хасэм и тхьэмадэу щыта БырмамытI Фоуаз къызэралъхурэ илъэс 93-рэ ирокъу
Совет кинорежиссёр, СССР-м и цIыхубэ артист, СССР-м и Къэрал саугъэтыр тIэунейрэ, Лениным и цIэр зезыхьэ саугъэтыр зыхуагъэфэща Ростоцкий Станислав къызэралъхурэ илъэс 96-рэ ирокъу.
Инджылызым и пащтыхь Елизаветэ ЕтIуанэм и ныбжьыр илъэс 92-рэ ирокъу.
УФ-м щIыхь зиIэ и артисткэ, Къэбэрдей-Балъкъэрым и цIыхубэ артисткэ, КъБР-м и Къэрал саугъэтыр зрата ЖьакIэмыхъу КIунэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 11- 12, жэщым градуси 5 — 6 щыхъунущ.
Мэлыжьыхьым и 22, тхьэмахуэ
ЩIы-Анэм и дунейпсо махуэщ
Бразилиер къыщызэIуаха махуэщ
Экологием къихь шынагъуэм зыщыхъумэным и махуэщ
1370 гъэм Франджым и пащтыхь Карл V и унафэкIэ Бастилие быдапIэр ухуэн щIадзащ.
1832 гъэм император Николай Езанэм и унафэкIэ Урысейм нэгъуэщI къэрал IуэхухэмкIэ и министерствэр къызэрагъэпэщащ.
1832 гъэм император Николай Езанэм Iэ щIидзащ «къэралым щIыхь зиIэ и цIыху» цIэр гъэувыным теухуа унафэм.
1863 гъэм Москва къалэ Думэм и япэ зэхуэсыр екIуэкIащ.
1864 гъэм США-м къыщыщIагъэкIыу хуежьащ жэзым къыхэщIыкIа ахъшэ жьгъейхэр — зы цент, центитI хъухэр. А зэманым къэралым финансхэмкIэ и министру лэжьа Чейз Салман Портленд и унафэкIэ центитI хъу ахъшэ жьгъейм къыхаIущIыкIат «Дэ Тхьэр ди фIэщ мэхъу» псалъэхэр.
1906 гъэм Алыджым и къалащхьэ Афинхэм къыщызэIуахащ зи мычэзу Олимп джэгухэр.
1918 гъэм Урысейм и ВЦИК-м унафэ къищтащ къэралым и цIыхухэр дзэ Iуэхум хуегъэджэным теухуауэ.
Совет къэралыгъуэм и къызэгъэпэщакIуэхэм ящыщ, СССР-м и ЦIыхубэ комиссархэм я советым и япэ унафэщIу щыта Ленин (Ульянов) Владимир къызэралъхурэ илъэси 148-рэ ирокъу.
Урыс, американ тхакIуэ цIэрыIуэ, зэдзэкIакIуэ, литературэдж Набоков Владимир къызэралъхурэ илъэси 119-рэ ирокъу.
БзэщIэныгъэлI, КъБР-м щIэныгъэхэмкIэ щIыхь зиIэ и лэжьакIуэ, КъБР-м щIыхь зиIэ и егъэджакIуэ Елбэд Хьэсэн къызэралъхурэ илъэси 132-рэ ирокъу.
США-м щыщ физик, а къэралым и япэ атом бомбэр зыщIа Оппенгеймер Роберт къызэралъхурэ илъэси 114-рэ ирокъу.
США-м щыщ актёр цIэрыIуэ, режиссёр Николсон Джек къызэралъхурэ илъэс 81-рэ ирокъу.
Химие щIэныгъэхэм я доктор, профессор, УФ-м щIэныгъэхэмкIэ щIыхь зиIэ и лэжьакIуэ, РАЕН-мрэ ЩIДАА-мрэ я академик МэкIэтIей Абдулэхь къызэралъхурэ илъэс 76-рэ ирокъу.
Урысей географие обществэм хэт, ныбжьыщIэхэм я «Додо Клаб» зэгухьэныгъэм (КъБР) и унафэщI Мысырджэн МуIэед и ныбжьыр илъэс 64-рэ ирокъу.
Европэ Советым и унафэщI Туск Дональд и ныбжьыр илъэс 61-рэ ирокъу
УсакIуэ, зэдзэкIакIуэ, адыгэ усакIуэхэм я IэдакъэщIэкI куэд урысыбзэм къизыгъэзэгъа Пряжников Александр и ныбжьыр илъэс 49-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 16 — 17, жэщым градуси 8 — 9 щыхъунущ.
Мэлыжьыхьым и 23, блыщхьэ
Тхылъымрэ авторым и хуитыныгъэхэмрэ я дунейпсо махуэщ
Инджылызыбзэм и дунейпсо махуэщ
Тыркум щыпсэу сабийхэм я махуэщ
Израилым и щхьэхуитыныгъэм и махуэщ
Испанием зэгуэкIуахэм я махуэр щагъэлъапIэ
1836 гъэм Петербург къыщыдэкIащ «Современник» журналым и япэ номерыр.
1920 гъэм къызэрагъэпэщащ Тыркум и Лъэпкъ зэхуэсышхуэр (парламентыр).
1943 гъэм СССР-м и Совнаркомым Къэбэрдей-Балъкъэрым и цIыхубэ хозяйствэр зэфIэгъэувэжыным теухуа унафэ къищтащ.
1951 гъэм СССР-м и Олимп комитетыр къызэрагъэпэщащ.
1964 гъэм СССР-м и Министрхэм я Советым унафэ къищтащ макъ зытратхэ пластинкэхэр къыщIэзыгъэкI «Мелодия» фирмэр къызэгъэпэщыным теухуауэ.
1564 гъэм къалъхуащ инджылыз драматург цIэрыIуэ Шекспир Уильям. 1616 гъэм мэлыжьыхьым и 23-м ар дунейм ехыжащ.
Урыс композитор, пианист, дирижёр цIэрыIуэ, РСФСР-м и цIыхубэ артист Прокофьев Сергей къызэралъхурэ илъэси 127-рэ ирокъу.
КъБР-м и цIыхубэ тхакIуэ Теунэ Хьэчим къызэралъхурэ илъэси 106-рэ ирокъу.
Совет актёр, УФ-м и цIыхубэ артист Прыгунов Лев и ныбжьыр илъэс 79-рэ ирокъу.
Футболист Iэзэу щыта, СССР-м спортымкIэ щIыхь зиIэ и мастер, СССР-м щIыхь зиIэ и тренер Бышовец Анатолий и ныбжьыр илъэс 72-рэ ирокъу.
Генерал-лейтенант, Абхъаз Республикэм зыхъумэжыныгъэмкIэ и министру щыта, Абхъазым и ЛIыхъужь Сосналы СулътIан къызэралъхурэ илъэс 76-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 13 — 14, жэщым градуси 8 — 9 щыхъунущ.
